
1. Descrierea lucrărilor aplicative colaborative

Lucrările aplicative colaborative presupun realizarea unui proiect de cercetare (de teren sau/şi bibliografică) şi a unei prezentări tematice în echipe de 3-6 studenţi. Susţinerea lucrării aplicative se va realiza într-un interval de aproximativ 15 minute (pentru fiecare echipă), cu participarea tuturor membrilor grupului. 
· Prin proiect de cercetare de teren se înţelege în acest context utilizarea metodei anchetei pedagogice (chestionarul şi interviul) pentru verificarea unor ipoteze, cu referire la bibliografia minimală propusă la seminar.

· Prin proiect de cercetare bibliografică se înţelege în acest context aprofundarea unei teme specifice tematicii seminarului, urmărind identificarea aspectelor fundamentale, realizarea unor analize comparative, verificarea unor ipoteze, cu referire la cercetările de teren realizate în domeniul respectiv.

· Prin prezentare tematică se înţelege susţinerea în plen a lucrării aplicative, prin implicarea tuturor membrilor grupului, folosind diverse mijloace didactice. 

Fiecare echipă va avea un lider, care va fi responsabil de coordonarea şi organizarea proiectului colaborativ. Liderul va colabora cu şeful de grupă, respectiv de an, pentru transmiterea detaliilor referitoare la realizarea proiectului către profesorul coordonator.
2. Competenţe specifice 

Prin realizarea acestor lucrări de seminar urmăresc dezvoltarea următoarelor competenţe transversale:

· De planificare a proiectului de cercetare;
· De identificare şi utilizare a bibliografiei de specialitate şi a altor surse de informaţii (de exemplu, Internetul);
· De comunicare şi colaborare cu ceilalţi colegi de echipă în vederea realizării obiectivelor propuse;
· De analiză critică şi sinteză a informaţiilor, precum şi de adaptare a acestora la specificul tematicii şi obiectivelor de cercetare;
· De expunere şi argumentare clară a ideilor în cadrul prezentării tematice şi de utilizare adecvată a limbajului de specialitate;
· De adaptare a obiectivelor proiectului de cercetare la specificul Pedagogiei învăţământului primar şi preşcolar;
· De utilizare a cunoştinţelor şi deprinderilor dobândite la alte discipline de specialitate, de valorificare a experienţei personale în realizarea proiectului de cercetare;

· De asumare conştientă şi responsabilă a statului de cercetător de către viitoarele cadre didactice din învăţământul primar şi preşcolar.
3. Procedura de organizare a prezentării lucrărilor aplicative colaborative la nivel de an (sau grupă)
În prima săptămână de seminar se vor discuta tematica disciplinei, problemele şi conceptele fundamentale, bibliografia, precum şi procedura de evaluare, care are următoarele etape:

a) Anul (sau grupa) se vor constitui în grupuri de către 3-6 studenţi (numărul va fi stabilit exact de către profesorul seminarist) care vor colabora pentru realizarea lucrării aplicative. Fiecare echipă îşi alege un lider, care va comunica titlul proiectului de cercetare în cel mult 1 săptămână de la începerea noului semestru către şeful de grupă/an. Şeful de grupă/an va transmite o listă cu titlul proiectelor realizate de grupa sa precum şi data la care urmează a fi susţinute (având în vedere că seminariile se desfăşoară la intervale de 2 săptămâni!) pe adresa de email a profesorului coordonator, în cel mult o săptămână de la începerea semestrului. Aceste propuneri vor fi aprobate sau nu de către profesorul coordonator, eventual cu sugestii de ameliorare/observaţii, în termen de 2 zile de la primirea emailului. În caz de respingere a propunerii de proiect, grupa de studenţi are la dispoziţie 2 zile pentru a trimite o altă propunere.

b) În ce-a de-a treia săptămână de activităţi seminariale, prima echipă din fiecare an (sau grupă) va prezenta primul proiect de cercetare. În fiecare săptămână de seminar vor prezenta proiectele cel puţin 2 echipe (sau 4, în funcţie de disciplină), fiecare având alocat un interval de aproximativ o oră, până la finalizarea prezentării proiectelor tuturor echipelor.
c) Cu o săptămână înainte de data examenului la disciplina respectivă, profesorul coordonator va afişa lista cu punctajele finale obţinute de fiecare echipă.

Dacă la data stabilită de profesorul seminarist studenţii nu vor prezenta opţiunile pentru o anumită echipă, ei vor figura pe lista şefului de grupă sau an sub rubrica fără opţiune şi vor fi repartizaţi de profesorul seminarist în grupe constituite în ordinea alfabetică a numelui, cu o tematică aleasă de profesorul coordonator pe baza bibliografiei şi vor prezenta lucrările în săptămâna 3 de seminar sau cea/cele imediat următoare! Şeful de grupă/an are datoria de anunţa studenţii care urmează să susţină lucrările, chiar dacă aceştia sunt absenţi. Email titular curs/seminar: pedagogie.ucv@gmail.com
4. Structura unei lucrări aplicative colaborative
Fiecare echipă va prezenta la momentul susţinerii un dosar al lucrării aplicative, care va cuprinde:

· Sinteza demersului de cercetare, cu următoarea structură: întrebările-cheie care vor fi analizate (ce dorim să aflăm, să învăţăm), conţinutul propriu-zis al sintezei, concluziile personale ale grupului şi bibliografia utilizată - 5 pagini şi pagina de titlu.
· Proiectul de prezentare (pentru realizarea acestuia se poate realiza şi un proiect de lecţie simplificat), de maxim 2 pagini, cu următoarea structura: 

· ce obiective urmăresc?

· care sunt metodele prin care prezint tematica (se pot utiliza metode didactice, de exemplu brainstorming, lucru pe echipe, prezentare în PowerPoint etc.)? De ce utilizez aceste metode?
· cum ştiu că am obţinut rezultatele urmărite (feedback-ul)? De exemplu se pot realiza fişe în care studenţii să noteze opinia lor cu privire la prezentare, în ce măsură le-a plăcut.
· Raportul echipei care cuprinde: 

· reflecţii individuale ale studenţilor cu privire la tematica de lucru (ce am învăţat din această experienţă de lucru cu colegii, ce opinii personale am cu privire la tematica aleasă de echipă ş.a.) - 1 pagină pentru fiecare student;

· raportul de muncă în echipă (cum s-a realizat colaborarea în echipă, puncte slabe şi forte, cine şi-a îndeplinit sarcinile de lucru şi cine nu ş.a.) realizat de liderul echipei, de maxim - 1 pagină; 

· Anexe, dacă este cazul (studii de caz, extrase de pe Internet, extrase din lucrările folosite ş.a.) de dimensiuni rezonabile. Nu este recomandabilă încărcarea lucrării cu anexe inutile.
ATENŢIE:

· În realizarea proiectului se va urmări permanent raportarea tematicii şi a obiectivelor la specializarea P.I.P.P, la experienţa personală de student la P.I.P.P., la statutul de viitor cadru didactic.
· Nu se acceptă lucrări plagiate sau copiate din referate de pe Internet, cărţi, lucrări de licenţă, disertaţii de master, etc. Pe lângă faptul că multe din aceste surse au de multe ori o calitate îndoielnică, ele sunt inutile din punct de vedere operaţional la seminar. Utilizarea materialelor plagiate va duce la descalificarea tuturor membrilor echipei (studenţii vor obţine o notă insuficientă la seminar pentru a participa la examen).

· Norme de tehnoredactare: Times New Roman, font 11, spaţiere 1.5 rânduri. Detaliile vor fi prezentate în Anexe.

· Documentele mai sus amintite vor fi prezentate profesorului seminarist, în folie, înaintea prezentării, de către liderul echipei.
5. Evaluarea lucrărilor aplicative colaborative
În evaluarea lucrărilor aplicative se va ţine cont de următoarele criterii:
1. Predarea la timp a materialelor
2. Implicarea tuturor membrilor echipei în realizarea proiectului

3. Respectarea structurii dosarului lucrării aplicative
4. Claritatea şi coerenţa ideii de proiect şi a  ideilor prezentate

5. Argumentarea ideilor şi prezentarea unor puncte de vedere personale asupra tematicii

6. Integrarea adecvată a teoriilor pedagogice în proiect

7. Utilizarea corectă limbajului de specialitate

8. Utilizarea corectă a aparatului bibliografic

9. Adaptarea materialului la probleme concrete din tematica P.I.P.P.
Grila de evaluare

6. Anexe: modele de fişe ce vor fi incluse în lucrarea aplicativă colaborativă
Următoarele anexe vor fi folosite ca modele pentru elaborarea documentelor din dosarul lucrării aplicative, după cum urmează:

· Pagina de titlu

· Sinteza

· Proiectul de prezentare

· Raportul echipei

ATENŢIE!: Este obligatorie introducerea acestor fişe în dosarul cu versiunea finală a lucrării aplicative!

(titlul lucrării aplicative)

(Membrii echipei), (anul de studiu)                                                                   (Profesor coordonator)

Craiova

(anul)
Sinteza proiectului

A. Întrebări-cheie

B. (titlul proiectului) şi/în învăţământul primar şi preşcolar

(se va introduce titlul temei şi implicaţiile în învăţământul primar şi preşcolar)
C. Concluzii

D. Bibliografia

Ex.

1. Chelcea, S. (2004). Metodologia cercetării sociologice. Metode cantitative şi calitative. Bucureşti: Editura Economică.

2. Drăgan, I., Nicola, I. (1993). Cercetarea psihopedagogică. Tg Mureş: Editura Tipomur.

3. Joiţa, E. (1999). Pedagogia – ştiinţa integrativă a educaţiei. Iaşi: Editura Polirom

4. Antoniades, A. (2008). „Social Europe and/or global Europe? Globalization and flexicurity as debates on the future of Europe” in Cambridge Review of International Affairs, volumul 21, numărul 3, pg. 327-346.
5. http://ec.europa.eu/social/main.jsp?catId=81&langId=en accesat în 10.03.2010
Proiectul de prezentare

1. Obiective (operaţionale, atenţie!)

2. Metode utilizate

3. Evaluare şi feedback

Raportul echipei

1. Raportul de muncă în echipă

(se va introduce reflecţiile şefului de echipă cu privire la procesul de comunicare, colaborare, puncte forte, puncte slabe, sugestii de ameliorare etc.)
2. Reflecţii individuale
(se vor introduce reflecţiile individuale ale fiecărui membru în ordine alfabetică, ex. 2.1., 2.2 etc.)

